Jānis Andrejs Burtnieks

**Jānis Andrejs Burtnieks**, līdz 1927. gadam **Jānis Andrejs Ozoliņš** (1894—1959), bija latviešu diplomāts, skolotājs, rakstnieks un literatūrzinātnieks. Pirmais Latvijas goda konsuls Japānā (1919—1921).

## Dzīvesgājums
Dzimis  Krustpils pagasta Asotes pusmuižā zirgu puiša Andrieva Ozoliņa ģimenē. Mācījās Jēkabpils tirdzniecības skolā (1907—1909), Rīgas Aleksandra ģimnāzijā (1909—1913), pēc tam neilgu laiku Gižicka mūzikas skolā Rīgā.

1913. gadā emigrēja uz ASV, kur studēja filozofiju Kalifornijas Universitātē (1913—1916). Pēc absolvēšanas nodarbojās ar zinātnisko darbu, bija laikraksta "Prometejs" redaktors Sanfrancisko (1915—1917). 1917. gadā pārvācās uz Japānu, kur kļuva par angļu valodas skolotāju Tokijā. 1919. gadā tika iecelts par Latvijas Pagaidu valdības diplomātisko un konsulāro aģentu Japānā, Kobē. Tajā pašā laikā strādāja par estētikas un angļu literatūras pasniedzēju Kvansei-Galuīnas augstskolas () Literatūras departamentā, strādāja laikrakstā "Japānas hronika" ().

1921. gada vasarā atgriezās Latvijā. No 1922. gada bija lektors Rīgas Skolotāju institūtā un Latvijas Tautas universitātē, lasīja lekcijas Latvju dramatiskajos kursos. Bija arī Angļu—amerikāņu koledžas direktors, Latvijas Jaunatnes savienības Centrālās valdes loceklis. 1922. gadā kandidēja 1. Saeimas vēlēšanas no Latvijas Jaunzemnieku savienības, bet netika ievēlēts. Pēc tām darbojās Latvju Nacionālajā klubā un citās Aktīvo nacionālistu organizācijās "Latvijas fašistu ordenis" un "Latvijas patriotu ordenis". Bija laikraksta "Stāsti" redaktors (1926—1927).

Otrā pasaules karā vācu okupācijas laikā nodarbojās ar vijoļu izgatavošanu. 1944. gadā devās bēgļu gaitās uz Vāciju. Pēc kara strādāja ASV armijas un militārās pārvaldes iestādēs, bija Augsburgas tuvumā esošās Hohfeldes latviešu bēgļu nometnes vadītājs. Bija Augsburgas latviešu Ausekļa ģimnāzijas skolotājs Bavārijā. 1950. gadā devās trimdā uz ASV, kur strādāja par tulkotāju.

Miris  Ņujorkā. Apbedīts Fernklifas kapos Hārtsdeilā, Ņujorkā.

## Literārā darbība
Pirmie autora darbi tika publicēti 1914. gadā, dzīvojot Sanfrancisko.

No 1917. gada līdz 1921. gadam dzīvojot Japānā, publicēja virkni grāmatu par Latvijas valsti, tās iekārtu, ģeogrāfiju, kultūru angļu un japāņu valodās. Angļu valodā publicēja apceres par drāmas teoriju, latviešu un angļu, arī amerikāņu dzeju.

Dzīvojot Starpkaru Latvijā, sarakstīja periodiku par japāņu mākslu, literatūru, suģestīvās dzejas estētiku un citiem jautājumiem.

Vācu okupācijas laikā uzrakstīja grāmatu "Kremonas noslēpums" par vijoles toņa skanējuma kvalitātes problēmām.

### Satīra
* "Cilvēks, kurš gribēja mīlēt" (1914), "Paērkšķa Viesuļa kalendārs 1914. gadam"
* "Maldi un valgi" (1916)

### Publikācijas
* Facts about Latvia : the oldest European nation and one of the newly liberated states : compiled from the official reports presented to the Baltic Committee of the Peace Conference (1920). London.
* Amber land or Latvia past and present : a handbook of useful information about the oldest European nation and one of the newly re-established states on the Baltic (1921). Kawase book store, Kobe.

### Drāma
* "Šaha partija pie baltā troņa" (1925)
* "Pazudušā dēla atgriešanās" (1926)

### Proza
* "Karaļa dēls" (1926)

### Dzejas krājumi
* "Tu un es" (1927)

### Tulkojumi
* Tolstojs, Ļevs. *Prāts: dažādu rakstnieku domas* (1908), Mēkss, Pēterburga.
* Tolstojs, Ļevs. *Vienošanās: dažādu rakstnieku domas* (1908), Mēkss, Pēterburga
* Tolstojs, Ļevs. *Vai cilvēkam vajag daudz zemes: stāsts* (1908), Mēkss, Pēterburga
* Zapolska, Gabriela. *Vīrietis: skatu luga* (1924), J. Roze, Rīga.

### Izglītojoši mācību izdevumi
* *Par dzīves jēgu un vērtību: populārs ievads dzīves un personības filozofijā vidusskolu un ārpusskolas jaunatnei* (1926), Prometeja apgādiens, Rīga
* *Psiholoģijas piezīmes: III un IV klases kurss* (1931), Rīgas Skolotāju institūts, Rīga

### Zinātniskie darbi
* "Amerikāņu literatūras vēsture" (1947), Latvju Domas, Augsburga
* "Latvju dzejas vēsture" () (1947), Augsburga

## Literatūra
* Latvijas ārlietu dienesta darbinieki 1918—1991. Biogrāfiska vārdnīca. Jēkabsons Ē., Ščerbinskis V. (sast.-ed.). Rīga: Zinātne, 2003. — 226-227. lpp.

## Atsauces